CELEX: E2016J0011
Language: sl
Date: 2017-07-20 00:00:00
Title: Sodba Sodišča z dne 20. julija 2017 v zadevi E-11/16 – Mobil Betriebskrankenkasse proti Tryg Forsikring, ki ga podpira Norveški urad za avtomobilsko zavarovanje (Trafikkforsikringsforeningen) (Člen 93 Uredbe (EGS) št. 1408/71 – Uredba (ES) št. 883/2004 – Pravice nosilcev, ki so odgovorni za dajatve, proti odgovornim tretjim osebam – Prevzem in neposredne pravice)

4.1.2018   
            
            
               SL
            
            
               Uradni list Evropske unije
            
            
               C 1/8
            
         SODBA SODIŠČA
   z dne 20. julija 2017
   v zadevi E-11/16
   Mobil Betriebskrankenkasse proti Tryg Forsikring, ki ga podpira Norveški urad za avtomobilsko zavarovanje (Trafikkforsikringsforeningen)
   
      (Člen 93 Uredbe (EGS) št. 1408/71 – Uredba (ES) št. 883/2004 – Pravice nosilcev, ki so odgovorni za dajatve, proti odgovornim tretjim osebam – Prevzem in neposredne pravice)
   
   (2018/C 1/10)
   V zadevi E-11/16, Mobil Betriebskrankenkasse proti Tryg Forsikring, ki ga podpira Norveški urad za avtomobilsko zavarovanje (Trafikkforsikringsforeningen) – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo Okrožno sodišče v Oslu (Oslo tingrett) v zvezi z razlago člena 85(1) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti – je Sodišče Efte v sestavi: predsednik Carl Baudenbacher ter sodnika Per Christiansen (sodnik poročevalec) in Benedikt Bogason (ad hoc sodnik), 20. julija 2017 izdalo sodbo, katere izrek se glasi:
   
               1.
            
            
               Kadar ima nosilec, ki je odgovoren za dajatev, v skladu z zakonodajo, ki jo izvaja, prevzeto ali neposredno pravico proti tretji osebi, ki je odgovorna za poškodbo, povzročeno v drugi državi EGP, člen 93(1) Uredbe (EGS) št. 1408/71 zahteva, da druge države EGP priznajo takšne pravice, kakor so določene v skladu z zakonodajo države EGP, ki velja za navedenega nosilca.
            
         
               2.
            
            
               Vendar ta prevzeta ali neposredna pravica ne sme presegati pravic, ki jih ima oškodovanec do tretje osebe, odgovorne za poškodbo, v skladu z nacionalnim pravom države EGP, v kateri je do poškodbe prišlo, vključno s pravili mednarodnega zasebnega prava, ki se morebiti uporabljajo.
            
         
               3.
            
            
               Vendar dejstvo, da je bilo na podlagi zakonodaje države EGP, v kateri je prišlo do poškodbe, potrebno zdravljenje zagotovljeno brez stroškov za oškodovanca, nosilca ne izključuje od odgovornosti za dodelitev dajatve, ki izvira iz zahtevka za nadomestilo škode zoper tretjo osebo zaradi stroškov, nastalih s takim zdravljenjem.